На основу Члана 9. Став 3. Правилника, о условима и мерилима, поступку и начину рада, број III-08-561-2/2021 од 07.05.2021. године, Комисија за избор корисника за доделу средстава намењених побољшању услова становања интерно расељених лица док су у расељеништву доделом помоћи намењене за набавку грађевинског материјала за завршетак или адаптацију стамбеног објекта број II-00-06-2/403/2021 од 23.04.2021. године у вези Уговора о сарадњи број II-00-06-2/283/2021, потписаног дана 01.04.2021.године између Комесаријата за избеглице и Градске општине Младеновац, расписује дана 17.01.2022.године

**ЈАВНИ ПОЗИВ**

**(Обновљен)**

интерно расељеним лицима која бораве на територији Градске општине Младеновац да поднесу захтев за доделу помоћи у грађевинском материјалу

**I** - Вредност уговора је РСД 3.000.000,00 ( тримилионадинара) динара.

* Помоћ се одобрава као једнократна и бесповратна у грађевинском материјалу неопходном за обезбеђивање основних услова становања. Минимална вредност пакета грађевинског материјала износи РСД **200.000,00**(двестотинехиљададинара**)** динара, а максимална до РСД **600.000,00** (шестстотинахиљададинара) динара, по породичном домаћинству.
* Одлуком бр.III-08-5614-2-12/2021 од 28.09.2021.године о додели помоћи, изабрана су 4(четири) подносиоца захтева.
* Укупан износ помоћи за четири корисника је 2.205.156,00 РСД.
* Право наменског располагања средствима за Помоћ има Општина.

Намена средстава из става 1.члан 2. Правилника је пружање помоћи за побољшање услова становања породицама интерно расељених лица у процесу интеграције на територији градске општине Младеновац, набавком пакета грађевинског материјала, којом би се непокретност довела у стање у којем обезбеђује основне животне услове за употребу и становање, за све врсте радова за које добија грађевински материјал, корисник је у обавези да прибави документацију предвиђену Законом о планирању и изградњи, односно сва потребна одобрења од надлежног органа.

#  Преостала средства су 794.844.00 РСД

**II** - Подносилац пријаве на јавни позив за доделу Помоћи (у даљем тексту: Подносилац пријаве) и чланови његовог породичног домаћинства треба да испуне следеће услове:

1. да је Подносилац пријаве евидентирани као интерно расељена лица и/или поседују легитимацију интерно расељеног лица;

2. да Подносилац пријаве и чланови његовог породичног домаћинства наведени у пријави имају пребивалиште/боравиште на територији градске општине Младеновац у моменту објављивања Јавног позива;

3. да je непокретност са којом Подносилац пријаве конкурише за доделу Помоћи у својини Подносиоца пријаве 1/1 или у сусвојини/ заједничкој својини Подносиоца пријаве и неког од чланова породичног домаћинства који је наведен у пријави;

4. да је непокретност из става 1.тачке 3.члана 3. Правилника уписана у катастару непокретности и то као:

–непокретност која је преузета из земљишних књига или

–непокретност изграђена пре доношења прописа о изградњи или

- непокретност изграђена на основу грађевинске дозволе, односно одобрења за градњу за

коју је издата употребна дозвола или

– непокретност уписана по Закону о озакоњењу објекта;

5. да је непокретност из става 1.тачке 3.члана 3. Правилника уписана у катастару непокретности без терета, не рачунајући при том;

- забележбу обавезе плаћања накнаде за промену земљишта,

-забележбу оптерећења непокретности заложним правом на основу уговора о кредиту у вези са предметном непокретношћу,

-друге забележбе личних стања имаоца и правних чињеница које за исход немају престанак или пренос стварних права на предметној непокретности, као и

-забележбу да је непокретност изграђена без одобрења за градњу, односно као непокретност изграђена са одобрењем за градњу за коју није издата употребна дозвола, под условом да се иста налази у поступку легализације,односно озакоњења који још није завршен, а на земљишту на коме се налази предметна непокретност је дозвољена индивидуална стамбена градња.

6. да је непокретност из става 1.тачке 3. члана 3. Правилника не испуњава основне услове за становање и да ће се уградњом додељеног грађевинског материјала непокретност оспособити за употеребу и становање.

7. да Подносилац и чланови његовог породичног домаћинства нису заменили или обновили или отуђили непокретност на Косову и Метохији, а којом би безбедно да реше своје стамбене потребе;

8. да Подносилац пријаве и чланови његовог породичног домаћинства не поседују непокретност у Републици Србији ван Косова и Метохије или у другој држави, а којом би могли да реше своје стамбене потребе, осим непокретности из става 1. тачке 3. члана 3. Правилника;

9.да Подносилац пријаве и чланови породичног домаћинства немају приходе којима би могли да реше своје стамбене потребе;

10. да Подносилац пријаве и чланови његовог породичног домаћинства нису корисници другог програма за побољшање услова становања или повратка, којим би могли да реше или су решили своје стамбене потребе што се процењује у скалду са чланом 2. Став 3. члана 3. Правилника, осим уколико су били корисници помоћи за куповину грађевинског материјала у висини до 184.000,00 РСД;

11. да су Подносилац пријаве и чланови породичног домаћинства смештени у колективном центру/ неадекватном приватном смештају;

12. да Подносилац пријаве и чланови породичног домаћинства не могу да користе непокретност на Косову и Метохији;

13. да се непокретност из става 1. тачка 13. члан 3. Правилника налази на територији градске општине Младеновац;

**III -** Ред првенства за доделу Помоћи утврђује се на основу броја бодова које Подносилац пријаве на Јавни позив за доделу помоћи за побољшање услова становања интерно расељених лица док су у расељеништву доделом грађевинског материјала за завршетак или адаптацију стамбеног објекта (у даљем тексту: Јавни позив) оствари, а према следећим мерилима:

1. Број чланова породичног домаћинства: по члану породичног домаћинства – 10 бодова.

Максималан број бодова који се може добити на основу овог мерила износи – 50 бодова.

2. Број малолетне деце у породичном домаћинству:

2.1. породично домаћинство до двоје малолетне деце – 10 бодова;

2.2. породично домаћинство са троје или више малолетне деце – 20 бодова;

3. Број малолетне деце или деце на редовном школовању у једнородитељском породичном домаћинству:

3.1. домаћинство са једним дететом – 10 бодова;

3.2. домаћинство са двоје деце – 20 бодова;

3.3. домаћинство са троје или више деце – 30 бодова.

4. Породично домаћинство са дететом са инвалидитетом или сметњама у развоју: по породичном домаћинству – 20 бодова.

5. Стамбена ситуација Подносиоца пријаве и чланова његовог породичног домаћинства:

5.1. породично домаћинство смештено у колективном центру – 10 бодова;

5.2. породично домаћинство које станује у изнајмљеном простору без основних хигијенско-санитарних услова – 20 бодова;

6. Материјални положај породичног домаћинства:

6.1. породично домаћинство са приходима већим или у висини од 50% последње просечне месечне зараде без пореза и доприноса у привреди Републике Србије по члану – 10 бодова;

6.2. породично домаћинство са приходима испод 50% просечне месечне зараде без пореза и доприноса у привреди Републике Србије по члану – 20 бодова.

Приликом бодовања пријава по тачки 6. члан 4. Правилника приходи се обрачунавају по члану породичног домаћинства, а бодови додељују породичном домаћинству.

Максимални број бодова који може бити додељен породичном домаћинству по овом основу је 20 бодова.

7. Смањење или губитак радне способности или телесно оштећење:

7.1. по основу смањења или губитка радне способности Подносиоца пријаве или чланова његовог породичног домаћинства:

- ако постоји делимична радна способност – 10 бодова;

- ако постоји потпуни губитак радне способности – 20 бодова.

7.2. по основу телесног оштећења Подносиоца пријаве или чланова његовог породичног домаћинства:

- за телесно оштећење 100% – 20 бодова;

- за телесно оштећење 90% – 15 бодова;

- за телесно оштећење 80% – 10 бодова.

Ако код истог лица постоји смањење или губитак радне способности и телесно оштећење, Комисија приликом бодовања узима у обзир оно мерило на основу кога то лице добија више бодова и бодује се по члану домаћинства.

8. Болести од већег социјално–медицинског значаја (малигна обољења, бронхијална и срчана астма, тешка опструктивна обољења плућа, активна туберкулоза, инфаркт срца, декомпензована срчана обољења, трансплантација срца, цереброваскуларни инсулт, епилепсија, теже душевне болести, прогресивне нервномишићне болести, парезе и парализе, хемофилија, инсулин зависни дијабетес, хроничне бубрежне инсуфицијенције на дијализама, системске аутоимуне болести, остеомијелитиси, ХИВ инфекције и сл.), у складу са прописима о здравственој заштити: Подносилац пријаве или чланови његовог породичног домаћинства – 20 бодова (по члану породичног домаћинства).

Ово мерило се примењује ако Подносилац пријаве или чланови породичног домаћинства наведени у пријави нису бодовани по основу тачке 7) подтач. 1) и 2) члана 4. Правилника.

Уколико се Подносилац пријаве и чланови породичног домаћинства наведени у пријави бодују по основу болести, бодови се додељују за Подносиоца пријаве и сваког члана породичног домаћинства који има болести од већег социо-медицинског значаја.

9. Бруто површина непокретности чија је изградња, односно адаптација започета, по члану породичног домаћинства:

9.1.) до 15 м2 – 50 бодова

9.2.) до 24 м2– 30 бодова.

Приликом примене овог мерила, Комисија податке о бруто површини непокретности узима из извештаја о техничкој процени објеката из дела у коме је наведена површина условна за становање, који Комисији доставља стручна служба градске општине Младеновац.

10. Породично домаћинтсво чији је члан настрадао или нестао у сукобима на просторима бивше Социјалистичке Федеративне Републике Југославије: по настрадалом/несталом члану – 20 бодова.

**IV** - Уз пријаву на јавни позив, која се подноси градској општини Младеновац, Подносилац пријаве доставља следеће доказе:

**1.** Уредно попуњен и потписан образац пријаве;

**2.** Фотокопију легитимације интерно расељеног лица (НАПОМЕНА: обавезно за Подносиоца пријаве, а за остале чланове породичног домаћинства уколико су евидентирани као интерно расељено лице);

**3.** Фотокопију личне карте за све чланове породичног домаћинства са 16 и више година

(очитане уколико је у питању биометријска лична карта са чипом);

**4.** Изјаву оверену код надлежног органа да Подносилац пријаве и чланови његовог породичног домаћинства немају у својини непокретност у Републици Србији ван Косова и Метохије или у другој држави, а којом могу да реше своје стамбено питање, осим предметне непокретности којом конкуришу за Помоћ; да не могу да користе непокретност коју поседују на Косову и Метохији, да нису заменили, обновили или отуђили непокретност на територији Косова и Метохије, а којом су могли да реше своје стамбено питање; да нису корисници другог програма за побољшање услова становања или повратка којим би могли да реше или су решили своје стамбено питање;

**5.** Доказ о стамбеној ситуацији Подносиоца пријаве и чланова његовог породичног домаћинства:

− за домаћинство које станује у изнајмљеном простору без основних хигијенско- санитарних услова - изјава оверена у органу управе или суду;

**6.** Доказ о приходима:

* + Потврда о незапослености из Националне службе за запошљавање за незапослене чланове породичног домаћинства регистроване у Националној служби за запошљавање; у случају да се ради о незапосленом члану породичног домаћинства који није регистрован код Националне службе за запошљавање, изјава оверена код надлежног органа којом се потврђује да је подносилац незапослен и да нема приходе;
	+ Уверење о исплаћеној накнади из Националне службе за запошљавање;
	+ Потврда послодавца о висини примања у месецу који претходи месецу подношења пријаве на јавни позив – за запослене чланове породичног домаћинства или изјава оверена код надлежног органа да Подносилац пријаве, односно члан његовог породичног домаћинства остварује одређене повремене приходе;
	+ Чек од пензије за месец који претходи месецу подношења пријаве на јавни позив или уколико лице не остварује приход по основу пензије - потврда надлежне службе или изјава оверена код надлежног органа да лице не остварује примања по основу пензије у Републици Србији и/или другој држави;

**7.** За чланове породичног домаћинства узраста 15 до 26 година - доказ о школовању, уколико ови чланови породичног домаћинства нису на школовању - доказе наведене у тачки 6) овог става (докази о приходима);

**8.** Доказ за породично домаћинство са дететом са инвалидитетом или сметњама у развоју

* + Решење Комисије за категоризацију деце или мишљење интер-ресорне комисије за децу са телесним инвалидитетом или сметњама у развоју;

**9.** Доказ о смањењу или губитку радне способности или телесном оштећењу - Решење о смањењу или губитку радне способности или телесном оштећењу за члана породице са инвалидитетом;

**10.** Доказ о постојању болести од већег социо-медицинског значаја (малигна обољења, бронхијална и срчана астма, тешка опструктивна обољења плућа, активна туберкулоза, инфаркт срца, декомпензована срчана обољења, трансплантација срца, цереброваскуларни инсулт, епилепсија, теже душевне болести, прогресивне нервномишићне болести, парезе и парализе, хемофилија, инсулин зависни дијабетес, хроничне бубрежне инсуфицијенције на дијализама, системске аутоимуне болести, остеомијелитиси, ХИВ инфекције и сл.);

**Напомена**: доказ о постојању болести не старији од годину дана

**11**. За једнородитељску породицу прилаже се:

* + потврда о смрти брачног друга;
	+ решење надлежног суда о проглашењу несталог лица за умрло;
	+ извод из матичне књиге рођених за децу без утврђеног очинства;
	+ пресуда о разводу брака или доказ о поверавању малолетног детета или деце (уколико у пресуди о разводу брака није одлучено о поверавању детета, или уколико се ради о ванбрачним партнерима чија је заједница престала да траје), а уз оба доказа потребно је приложити изјаву подносиоца оверену код надлежног органа да се подносилац непосредно брине о детету и да самостално обезбеђује средства за издржавање, да други родитељ не учествује или недовољно учествује у тим трошковима, а да, у међувремену, подносилац није засновао брачну или ванбрачну заједницу;

**12**. Потврду надлежног органа/организације за члана породичног домаћинства који је настрадао или нестао у сукобима на просторима бивше Социјалистичке Федеративне Републике Југославије**;**

**13**. Доказ о власништву/сувласништву/заједничкој имовини над предметном непокретношћу - лист непокретности не старији од шест месеци у коме је Подносилац пријаве уписан као носилац права својине/сусвојине/заједничке имовине над предметном непокретношћу, а предметна непокретност уписана без терета и то као:

* + непокретност која је преузета из земљишних књига или
	+ непокретност изграђена пре доношења прописа о изградњи или
	+ непокретност изграђена са грађевинском дозволом за коју је изадата употребна дозвола или
	+ непокретност уписана по Закону о озакоњењу објеката

**14.** Дозволу за градњу или уколико је непокретност уписана као непокретност изграђена без одобрења за градњу, односно као непокретност за коју није издата употребна дозвола потребно је доставити потврду надлежног органа о поднетом захтеву за легализацију односно озакоњење и уверење надлежног органа да се земљиште, на коме је изграђен објекат, налази у подручју предвиђеном за индивидуалну стамбену градњу (важећа информација о локацији).

Поступак легализације, односно озакоњења из става 1. тачке 14. члан 6. Правилника мора бити завршен најкасније до доношења Одлуке.

Поред доказа наведених у члану 6. став 1. Правилника, Комисија може од Подносиоца пријаве тражити и друге доказе потребне за поступање по пријави на јавни позив.

**V** - Попуњен образац захтева за доделу помоћи са целокупном документацијом се подноси на писарници Градске општине Младеновац или упућује поштом са назнаком:

" **Комисија за доделу помоћи интерно расељеним лицима у грађевинском материјалу**

 **број III-08-561-2/2021. "**

На адресу:

Градска општина Младеновац,

ул. Јанка Катића бр.6

11400 Младеновац

**Рок за подношење пријава на Јавни позив је**

**од 17. јануара до 04. фебруара 2022.године.**

**VI** - За преузимање обрасца пријаве и ближе информације можете се обратити у канцеларији повереништва за за избеглице и миграције бр 11 , или на телефон 011/8241-653, сваког радног дана од 08-15 часова.

Број: III-08-561-2-13/2021

дана 17.01.2022.године.